**Notă informativă**

**privind completarea Hotărîrii Guvernului nr. Nr. 1088 din  05.10.2004 cu privire la aprobarea tabelelor şi listelor substanţelor narcotice, psihotrope şi precursorilor acestora, supuse controlului**

1. **Cauzele care au condiţionat elaborarea proiectului, iniţiatorii proiectului**

Cadrul legal în domeniul consumului şi traficului ilicit de droguri în diverse state, inclusiv şi în Republica Moldova, atestă un proces continuu de dezvoltare şi perfecţionare a bazei normative care determină politica naţională de control asupra circulaţiei substanţelor narcotice, psihotrope şi/sau a precursorilor.

 Conform prevederilor articolului 20 al Convenţiei ONU asupra substanţelor psihotrope, din 21.02.1971, se menţionează că părţile vor lua toate măsurile susceptibile să prevină abuzul de substanţe psihotrope şi să asigure depistarea promptă.

 S-a constatat că în ultima perioadă în Republica Moldova se fac abuzuri grave de consum cu o categorie de substanţe noi întîlnite în Republica Moldova şi care se întrebuinţează pe rol de substanţe narcotice. Astfel, în scopul întreprinderii măsurilor menite să combată oferta de droguri specialiştii în domeniu au examinat minuţios problema apariţiei unor preparate noi. Aceştia au constatat că pe pacursul anului curent au fost identificate în circuitul ilicit substanţe noi întrebuinţate în scopul senzaţiilor cu efect narcotic şi psihotropic şi care nu se regăsesc în tabelele şi listele substanţelor narcotice, psihotrope şi precursorilor, puse sub controlul statului nostru.

Reieşind din cele menţionate, în scopul preîntâmpinării apariţiei acestor substanţe în consum ilicit pe teritoriul ţării este necesar punerea sub controlul statului a acestor substanţe după cum se descrie:

**BDB L** (3,4-metilendioxifenil)-2-butanamine, Lista nr.1 substanţe narcotice, Tabelul I Substanţele Narcotice şi Substanţele Psihotrope Neutilizate în Scopuri Medicale (analog MDA, substanţă narcotică), produce efect halucinogen asupra organismului uman.

**MBDB-**(RS)-1-(1,3-Benzodioxol-5-yl)-N-methylbutan-2-amine, analogul MDMA. Este inclus în nomenclatorul substanţelor chimice IUPAC. Este prevăzut în legislaţia României, Ucrainei, Federaţiei Ruse. Lista nr.1 substanţe narcotice, Tabelul I Substanţele Narcotice şi Substanţele Psihotrope Neutilizate în Scopuri Medicale

**MDEA** (Catinon)3,4-metilendioxi-N-ethylamphetamine) face parte din grupa drogurilor, structura chimică se aseamănă cu MDMA (lista revizuita în funcţie de toate amendamentele aduse de comisia stupifiantelor pîna la 1 iulie 1993) Lista nr.1 substanţe narcotice, Tabelul 1 (Convenţia ONU). Tabelul I Substanţele Narcotice şi Substanţele Psihotrope Neutilizate în Scopuri Medicale.

**MDE** (Catinon**)** (lista revizuită în funcţie de toate amendamentele aduse de comisia stupifiantelor pina la 1 iulie 1993) Tabelul 1 (Convenţia ONU).

**JWH-250**(1-pentil-3-(2-methoxyphenylacetyl)-indole) efectul produs asupra organismului uman este asemănător ca şi de la consumul marijuanei.

**JWH-398** (1-pentyl-3-(4-chloro-1-naphthoyl)indole. Droguri noi cu efecte psihoactive. De regulă constituie analoage a drogurilor deja existente, confecţionate în rezultatul modificării structurii chimice şi produc acelaşi efect asupra organismului ca şi alte droguri existente.

**HU-210**(6a*R*,10a*R*)-9-(hidroximetil)-6,6-dimetil-3-(2-metiloctan-2-il)-6a,7,10,10a-tetrahidro [cromen-1-ol.

**Modafinil 2** - (difenil) acetamidă sulfinil (Modiodal, Provigil - la pacienţii trataţi cu modafinil, s-au raportat reacţii adverse la Nivel psihic (psihoze, manii, iluzii, halucinaţii, ideaţie suicidală si agresiune).

**N-(adamantan-1-il)-1-pentil-1H-indazol-3-carboxamidă** şi derivaţii săi.

**Adamantoilindol 3** - **[**(adamantan-1-il) (1 H-indol-3-il) metanonă**]** şi derivaţii săi.

**AMT** (alfa-methyltryptamine) şi derivaţii săi,

**3-butanoil-1-metil indol şi derivaţii săi**

**Metilendioksipirovaleron**.

**6-metil-2-[(4-metil-fenil)-amino]-4H-3,1-benzoxazin-4-unul**.

**2-metil-1-pentil-1 H-indol-3-il-(1-naftil)-metan şi derivaţii săi**.

**Nalbufină;**

**AEP;**

**BZP;**

**2C-C;**

**Etcatinone;**

**Dimetocaine;**

**MBZP;**

**Butilone (beta-ceto-MBDB);**

**5-Meo-DALT.**

 Substanţele date nu se regăsesc sub cotrolul statului în conformitate cu legislaţia în vigoare, iar circulaţia acestora în rîndurile populaţiei Republicii Moldova prezintă un pericol grav asupra sănătăţii şi creşterii infracţionalităţii în acest domeniu. În urma studierii şi analizei literaturii de specialitate precum şi conform rezultatelor expertizelor analizate s-au stabilit nemijlocit că substanţele date necesită urgent supunerea sub controlul statului RM.

**2. Scopul şi obiectivele proiectului**

 Acest proiect are ca scop supunerea sub controlul statului a noilor substanţe narcotice apărute în Republica Moldova, protejarea sănătăţii publice şi combaterea traficului ilicit de substanţe narcotice. Prin urmare, aceste substanţe sînt necesare a fi introduse în lista substanţelor narcotice, psihotrope şi precursori prevăzută în Hotărîrea Guvernului nr. Nr. 1088 din  05.10.2004 cu privire la aprobarea tabelelor şi listelor substanţelor narcotice psihotrope şi precursorilor acestora, supuse controlului, ori aflarea acestora în afara controlului statului, constituie elementul alarmant în domeniu protejării valorilor sociale în domeniul circulaţiei substanţelor narcotice, psihotrope şi a precursorilor precum şi întru protejarea sănătăţii publice pe teritoriul Republicii Moldova.

Astfel, în scopul desfăşurării acţiunilor menite să reducă oferta de droguri către persoanele ce consumă ilegal substanţe narcotice, specialiştii în domeniu au evaluat şi analizat cadrul legal în domeniul vizat al unor state din Uniunea Europeană (Lituania, România), Centrului European de Monitorizare a Drogurilor şi dependenţei de droguri (EMCDDA), precum şi unor state din Est şi, se constată că cadrul legal naţional în domeniul controlului asupra circuitului ilicit de droguri, cuprinde un şir de droguri noi ce nu se regăsesc în legislaţia Republicii Moldova şi necesită a fi supuse sub controlul de stat al RM.

**3. Modul de reglementare a problemelor abordate în proiect de legislaţia şi documentele strategice în vigoare.**

În Hotărea Guvernului nr. Nr. 1088 din  05.10.2004 cu privire la aprobarea tabelelor şi listelor substanţelor narcotice nu se regăsesc substanţele narcotice noi apărute în circulaţie pe teritoriul Republicii Moldova, fapt ce necesită introducerea acestora în tabelele şi listele respective.

**4. Elementele novatorii ale proiectului şi rezultatele scontate**

 Noile substanţe narcotice care vor fi introduse în tabelele şi listele aprobate prin Hotărîrea Guvernului nr. Nr. 1088 din  05.10.2004 cu privire la aprobarea tabelelor şi listelor substanţelor narcotice vor lărgi arealul de control al statului asupra substanţelor narcotice aflate în circuit pe teritoriul Republcii Moldova şi va creşte gradul de protejare al populaţiei faţă de consumul şi traficul ilicit de substanţe narcotice.

 **5. Impactul proiectului asupra prevenirii/combaterii corupţiei şi criminalităţii.**

Luarea sub control statal al substanţelor narcotice noi apărute în Republica Moldova va crea subtratul normativ-juridic şi va diminua creşterea nivelului criminogen în domeniul circulaţiei substanţelor narcotice, va oferi suportul reglementativ de incriminare a faptelor ilicite, va ridica protejarea valorilor sociale în domeniul sănătăţii publice pe acest segment şi va permite organelor de drept cît şi altor autorităţi de resort să aplice norme juridice în legătură cu noile substanţe narcotice. Astfel ţinînd cont de cele relatate, de literatura de specialitate, de prospectele medicale analizate şi de faptul că se cunoaşte că în ultima perioadă în Republica Moldova se fac abuzuri grave de consum, devine îngreunată cercetarea infracţională în acest domeniu, precum şi punerea în pericol grav a sănătăţii şi convieţuirii sociale, iniţierea procedurii de analiză, revizuire şi completare a Hotărîrii Guvernului nr. 1088 din  05.10.2004 cu privire la aprobarea tabelelor şi listelor substanţelor narcotice, psihotrope şi precursorilor acestora, supuse controlului (Publicat : 15.10.2004 în Monitorul Oficial Nr. 186-188 art Nr : 1278) este stringentă, fezabilă şi necesară la etapa actuală.

**6. Modul de incorporare a proiectului în sistemul actelor normative în vigoare, actele normative care trebuie elaborate sau modificate după adoptare.**

 Proiectul respectiv este compatibil cu Legea Nr. 382 din  06.05.1999 cu privire la circulaţia substanţelor narcotice şi psihotrope şi a precursorilor şi se va armoniza în sistemul actelor normative în vigoare.

 Proiectul în cauză nu impune adoptarea de alte acte normative.

 **7. Nivelul de compatibilitate a proiectului cu normele Convenţiei Europene privind protecţia drepturilor fundamentale ale omului şi legislaţiei comunitare.**

 Prevederile proiectului nu contravin normelor Convenţiei Europene privind protecţia drepturilor fundamentale ale omului.

 **8. Cuantumul mijloacelor bugetare necesare pentru implementarea proiectului.**

Nu necesită surse financiare din bugetul statului.

**9. Obiecţiile, recomandările şi evaluările pe marginea proiectului înaintate de către instituţiile interesate şi concluziile acestora.**

Secţiunea respectivă va fi completată ulterior prezentării avizelor de către organele interesate.

**10. Acţiunile ulterioare adoptării proiectului**

Luarea sub control şi supraveghere a substanţelor narcotice sus vizate.

În concluzie se propune completarea Hotărîrii Guvernului nr. 1088 din  05.10.2004 cu privire la aprobarea tabelelor şi listelor substanţelor narcotice, psihotrope şi precursorilor acestora, supuse controlului pentru a preveni creşterea gradului de pericol social al sănătăţii, a nivelului criminogen în domeniul circulaţiei substanţelor narcotice, psihotrope şi a precursorilor şi diminuarea nivelului morbidităţii prin narcomanie.

**Ministrul Andrei USATÎI**